Document ID: /roh_data/filtered/fineweb-2-filterrobots_roh.jsonl.gz/15463

Els hajan sut controlla la situaziun ed sajan buns d’evitar ulteriuras inundaziuns, ha ditg Sigi Asprion il president da vischnanca da San Murezzan. Sche l’aua avess da crescher puspè vegnia l’aua deviada sur la via. Enfin ch’il chanal d’aua saja liber da glera e puspè operativ, giaja però anc in zic – uschia Asprion.
Il glindesdi passà era l’Ovel da Staz ì sur la riva ora ed aveva inundà l’areal d’ina fatschenta e la zona d’abitar dasperas. Tschalers e garaschas eran sut aua, edifizis ed autos èn vegnids donnegiads. Ils donns muntan a plirs milliuns francs.
RR novitads 20:00